**MEGÁLLAPODÁS**

amely létrejött egyrészről **Körmend Város Önkormányzata** (9900 Körmend, Szabadság tér 7., adószám: 15733610-2-18, képviseli: Bebes István polgármester),

másrészről **Őriszentpéter Város Önkormányzata** (9941 Őriszentpéter Városszer 106., adószám: 15733713-2-18, képviseli: Őr Zoltán polgármester)

között az alábbiak szerint:

1. A szerződő felek megállapítják, hogy a ***TOP-1.2.1-15*** kódszámú pályázati felhívásra benyújtott **TOP-1.2.1-15-VS1-2016-00003 azonosító számú**„**Természeti kincseink nyomában - az Őrség és a Rábamente integrált turisztikai fejlesztése”** című projektet közösen, konzorciumi együttműködésben valósítják meg, melyet a Nemzetgazdasági Minisztérium Regionális Fejlesztési Operatív Program Irányító Hatósága, mint Támogató 2017. május 1-én kelt kiértesítésével támogatásban részesített.
2. A szerződő felek megállapítják, hogy a konzorciumban megvalósítandó projekt során műszaki ellenőr megbízása szükséges.
3. A szerződő felek megállapodnak az alábbiakban:
* a műszaki ellenőr személyének kiválasztására Körmend Város Önkormányzata Konzorciumvezető folytatja le az ajánlatkérést, amelynek szabályszerűségéért Körmend Város Önkormányzata felel,
* az ajánlatkérés alapján a legjobb ajánlattevővel Körmend Város Önkormányzata Konzorciumvezető köti meg a műszaki ellenőri feladatok ellátására irányuló, projektszintű megbízási szerződést, amelynek szabályszerűségéért Körmend Város Önkormányzata felel. Ennek megfelelően a kiválasztott műszaki ellenőr látja el a körmendi és az őriszentpéteri beruházási helyszíneken is a műszaki ellenőri feladatokat.
* Körmend Város Önkormányzata Konzorciumvezető tájékoztatja a saját felelősségére kiválasztott műszaki ellenőr személyéről és a vele saját felelősségére megkötött megbízási szerződésről Őriszentpéter Város Önkormányzatát.
* A műszaki ellenőrt megillető megbízási díjat Körmend Város Önkormányzata Konzorciumvezető egyenlíti ki a műszaki ellenőr felé a megbízási szerződésben rögzíttettek szerint, és számol el azzal a projekt végrehajtása során.
* Fentiek alapján a projekt során a műszaki ellenőrzéssel kapcsolatos mindennemű feladat elvégzéséért Körmend Város Önkormányzata felel.

A felek a megállapodást jóváhagyólag írják alá.

Körmend, …………………………..

Körmend Város Önkormányzata Őriszentpéter Város Önkormányzata

Bebes István polgármester Őr Zoltán Polgármester